Diari Oficial de la Generalitat Valenciana


Sumari del DOGV 3524, del 24-06-1999 (1999/5097)

ORDRE de 7 de maig de 1999 de la Conselleria d'Economia, Hisenda i Administració Pública per la qual es reben de la Conselleria de Sanitat els drets derivats del contracte d'arrendament de diversos locals i places de garatge pertanyents a l'edifici situat al c/Roger de Llúria, núm. 19 de València i es posen aquests a disposició de la Conselleria de Benestar Social perquè siguen utilitzats pels jutjats contenciosos administratius.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3524

Data del DOGV
:   24-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/5097


Data del document
:   07-05-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Anàlisi jurídica

 Descriptors 

:   * València
    * propietat immobiliària
    * cultura regional
    * lloguer

ORDRE de 7 de maig de 1999 de la Conselleria d'Economia, Hisenda i Administració Pública per la qual es reben de la Conselleria de Sanitat els drets derivats del contracte d'arrendament de diversos locals i places de garatge pertanyents a l'edifici situat al c/Roger de Llúria, núm. 19 de València i es posen aquests a disposició de la Conselleria de Benestar Social perquè siguen utilitzats pels jutjats contenciosos administratius. [1999/5097]
  
Mitjançant contracte de data 24 de novembre de 1987, la Generalitat Valenciana va procedir a l'arrendament dels locals pertanyents a l'edifici situat en el C. Roger de Llúria, núm. 19 de València que s'indiquen a continuació:
  
- Sis locals en planta segona.
  
- Vuit locals en planta tercera.
  
- Tretze locals en planta quarta.
  
- Sis places de garatge en el soterrani tercer.
  
Els drets derivats de l'arrendament dels locals esmentats consten en l'Inventari General de Béns i Drets de la Generalitat Valenciana amb el núm. A/02/46/250/0112 i varen ser posats a disposició de la Conselleria de Sanitat i Consum mitjançant Ordre de la Conselleria d'Economia i Hisenda de data 7 de maig de 1996.
  
La Conselleria de Sanitat ha sol·licitat la rescissió del contracte d'arrendament dels locals esmentats, cosa que no s'estima oportú efectuar en estar prevista la ubicació en aquests dels jutjats contenciosos administratius.
  
Per això i amb la finalitat de regularitzar la situació d'utilització dels locals, cal efectuar la recepció d'aquests, posant-los a disposició de la Conselleria de Benestar Social per a la seua utilització d'acord amb els fins assenyalats.
  
En virtut de tot això i de conformitat amb les facultats que m'atribueix l'article 62.2 de la Llei 3/1986 de 24 d'octubre, de Patrimoni de la Generalitat Valenciana.
  
ORDENE
  
Primer
  
Rebre de la Conselleria de Sanitat els locals pertanyents a l'immoble situat en el C. Roger de Llúria, núm. 19 de València que s'indiquen a continuació:
  
- Sis locals en planta segona.
  
- Vuit locals en planta tercera.
  
- Tretze locals en planta quarta.
  
- Sis places de garatge en el soterrani tercer.
  
Segon
  
Posar a disposició de la Conselleria de Benestar Social perquè siguen utilitzats pels jutjats contenciosos administratius els locals assenyalats en l'article anterior.
  
Tercer
  
La present ordre tindrà efecte des del dia 1 de maig de 1999, data des de la qual la Conselleria de Benestar Social tindrà les competències relatives a la gestió i administració de l'immoble.
  
Quart
  
Que les conselleries interessades designen un representant perquè concórrega amb el designat per la Direcció General de Tributs i Patrimoni per a formalitzar la corresponent acta de lliurament i posada a disposició dels locals.
  
València, 7 de maig de 1999
  
El conseller d'Economia, Hisenda i Administració Pública
  
JOSÉ LUIS OLIVAS MARTÍNEZ